gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
લાલુના પરિવાર પર ITએ બઘડાસટી બોલાવી
You need an iframes capable browser to view this content.
કરોડો રૂપિયાની બેનામી પ્રૉપર્ટી ઇન્કમ-ટૅક્સે અટૅચ કરી
ઇન્કમ-ટૅક્સ વિભાગે ૧૦૦૦ કરોડ રૂપિયાની જમીનસોદા અને કરચોરી વિશેની એની તપાસ સંબંધે RJDના વડા લાલુ પ્રસાદ યાદવનાં પત્ની, પુત્ર, પુત્રીઓ અને જમાઈ પર બેનામી ટ્રાન્ઝૅક્શન ઍક્ટ હેઠળ આરોપ મૂક્યા છે.
લાલુ પ્રસાદ યાદવનાં પત્ની તથા બિહારનાં ભૂતપૂર્વ મુખ્ય પ્રધાન રાબડી દેવી; તેમના પુત્ર તથા બિહારના નાયબ મુખ્ય પ્રધાન તેજસ્વી યાદવ; પુત્રીઓ ચંદા, રાગિણી તથા મિસા ભારતી અને જમાઈ શૈલેશકુમારને ઇન્કમ-ટૅક્સ વિભાગે તેમની અસ્ક્યામતો અટૅચ કરવાની નોટિસ આપી છે. બેનામી ટ્રાન્ઝૅક્શન્સ (પ્રોહિબિશન) ઍક્ટ હેઠળ અટૅચમેન્ટની નોટિસ મોકલવામાં આવી છે અને લાલુ પ્રસાદ યાદવના પરિવારજનોને બેનામી અસ્ક્યામતોના લાભાર્થી ગણાવવામાં આવ્યા છે.
પટના અને દિલ્હીમાંના જમીનના પ્લૉટ્સ તથા બિલ્ડિંગો જેવી સ્થાયી અસ્ક્યામતો ઇન્કમ-ટૅક્સ વિભાગે અટૅચ કરી છે. આ અસ્ક્યામતોની ડીડ વૅલ્યુ ૯.૩૨ કરોડ રૂપિયા હોવાનું જણાવવામાં આવ્યું છે, પણ એની હાલની માર્કેટવૅલ્યુ ૧૭૦થી ૧૮૦ કરોડ રૂપિયા હોવાનો ઇન્કમ-ટૅક્સ વિભાગનો અંદાજ છે.
પટનાના ફુલવારી શરીફમાંના જે નવ પ્લૉટમાં એક મૉલનું નિર્માણ થવાનું હતું એ પ્લૉટ ઇન્કમ-ટૅક્સ વિભાગે અટૅચ કર્યા છે.
આ કેસ સંબંધે ઇન્કમ-ટૅક્સ વિભાગે ગયા મહિને રાષ્ટ્રવ્યાપી સર્ચ-ઑપરેશન હાથ ધર્યું હતું.
ઇન્કમ-ટૅક્સ વિભાગે લાલુ પ્રસાદ યાદવના પરિવારજનોની પટનાથી દિલ્હી સુધીની સંખ્યાબંધ બેનામી પ્રૉપર્ટી સોમવારે ટાંચમાં લીધી હતી અને ગઈ કાલે એની યાદી બહાર પાડી હતી. અટૅચ કરવામાં આવેલી પ્રૉપર્ટીની કુલ ડીડ-વૅલ્યુ ૯.૩૨ કરોડ રૂપિયા દર્શાવવામાં આવી હતી, પણ એની કુલ માર્કેટ-વૅલ્યુ ૧૭૫ કરોડ રૂપિયા છે.
ફાર્મ-નંબર ૨૬, પાલમ ફામ્ર્સ, બ્રિજવાસન, નવી દિલ્હી
બેનામી માલિક : મિશેલ પૅકર્સ ઍન્ડ પ્રિન્ટર્સ પ્રાઇવેટ લિમિટેડ
લાભાર્થી : મિસા ભારતી અને શૈલેશકુમાર
ડીડ-વૅલ્યુ : ૧.૪૦ કરોડ રૂપિયા
માર્કેટ-વૅલ્યુ : ૪૦ કરોડ રૂપિયા
૧૦૮૮, ન્યુ ફ્રેન્ડ્સ કૉલોની
બેનામી માલિક : એબી એક્સર્પોટ્સ પ્રાઇવેટ લિમિટેડ
લાભાર્થી : તેજસ્વી, ચંદા તથા રાગિણી યાદવ
ડીડ-વૅલ્યુ : પાંચ કરોડ રૂપિયા
માર્કેટ-વૅલ્યુ : ૪૦ કરોડ રૂપિયા
જાલાપુર, થાણા દાનાપુર, પટનામાં નવ પ્લૉટ
બેનામી માલિક : ડિલાઇટ માર્કેટિંગ પ્રાઇવેટ લિમિટેડ
લાભાર્થી : રાબડી દેવી, તેજસ્વી યાદવ
ડીડ-વૅલ્યુ : ૧.૯૦ કરોડ રૂપિયા
માર્કેટ-વૅલ્યુ : ૬૫ કરોડ રૂપિયા
જાલાપુર, થાણા દાનાપુર, પટનામાં ત્રણ પ્લૉટ
બેનામી માલિક : એકે ઇન્ફોસિસ્ટમ
લાભાર્થી : રાબડી દેવી, તેજસ્વી યાદવ
ડીડ-વૅલ્યુ : ૧.૬૦ કરોડ રૂપિયા
માર્કેટ-વૅલ્યુ : ૨૦ કરોડ રૂપિયા
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.